Държавен вестник, бр. 97, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  97
(2) В случай че конкурсът е общ за ня-
колко длъжности, конкурсната процедура 
се прекратява само за длъжността, за която 
възражението е основателно.
Чл. 47. Ако никой от явилите се кандидати 
не се представи успешно, комисията отразява 
това в протокола по чл. 44, ал. 1, като кон-
курсната процедура приключва без класиране.
Раздел IX
Особени правила за провеждането на центра­
лизирания конкурс за длъжности за държав­
ни служители, за заемането на които няма 
изисквания за професионален опит
Чл. 48. (1) Провеждането на централизиран 
конкурс за длъжности за държавни служители, 
за заемането на които няма изисквания за 
професионален опит, се организира от Инсти-
тута след оценка и анализ на потребностите 
от човешки ресурси в администрациите.
(2) Конкурсът се провежда по инициатива на 
председателя на Съвета за административната 
реформа по предложение на секретариата му.
(3) Конкурсът за длъжности без изискване 
за професионален опит се обявява със заповед 
на изпълнителния директор на Института, 
която съдържа:
1. минималните изисквания за заемане на 
длъжностите;
2. информация за необходимите докумен-
ти и срока за подаването им на електронна 
поща jobs@government.bg, която се поддържа 
от администрацията на Министерския съвет.
(4) Оповестяването на конкурса се извършва 
с публикуване на обявление в Портала и на 
интернет страницата на Института.
Чл. 49. За участие в конкурса кандидатите 
се регистрират на Портала и изпращат по елек-
тронен път заявление съгласно приложение 
№ 9 на електронна поща jobs@government.bg.
Чл. 50. (1) Конкурсната комисия за про-
веждането на централизирания конкурс се 
състои от 5 членове, включително председател. 
При необходимост работата на комисията се 
подпомага от технически сътрудници.
(2) Поименният състав на комисията за 
всеки конкурс се определя със заповед на 
изпълнителния директор на Института съгла-
сувано с администрацията на Министерския 
съвет.
Чл. 51. Въз основа на подадените заявле-
ния централният администратор на Портала 
допуска кандидатите до конкурса. 
Чл. 52. (1) Определен от изпълнителния 
директор на Института служител въвежда в 
Портала информация за дата, час и адрес на 
залите за провеждането на конкурса и въвежда 
кандидатите за теста.
(2) Кандидатите получават информацията 
по ал. 1 чрез профила си в Портала. 
Чл. 53. За явяването на конкурса и до-
пускането в залата в деня на провеждането 
му кандидатите представят на конкурсната 
комисия оригинал и копие на дипломата за 
завършено в Република България висше об-
разование или на документ за признаване на 
придобито в чужбина образование, ако тези 
документи са издадени преди 1 януари 2012 г.
Чл. 54. (1) Кандидатите решават тест за 
определяне на нивото на общите компетент-
ности и на основните познания, необходими за 
заемането на държавна служба, по правилата 
на чл. 28, ал. 4 – 6, чл. 29, ал. 1, ал. 2, т. 3, 
ал. 3 и 4, чл. 30, чл. 31, ал. 1 и 3 – 6. 
(2) Функциите на квестори може да се из-
пълняват от членовете на комисията по чл. 50.
Чл. 55. (1) Резултатите на успешно издър-
жалите конкурса са валидни три години от 
датата на обявяването им и се зачитат за 
резултати от централизиран етап на конкурс 
по чл. 10д от ЗДСл за експертна длъжност.
(2) Резултатите са достъпни за кандидатите 
чрез профила им в Портала.
(3) Централният администратор на Портала 
уведомява администрациите за проведения 
конкурс и за резултатите от него (брой из-
държали конкурса кандидати). 
(4) Администрациите могат да изискат от 
централния администратор на Портала списък, 
който съдържа ПИН на успешно издържалите 
конкурса кандидати. 
(5) След получаване на списъка админи-
страторите „Човешки ресурси“ имат достъп до 
резултатите на кандидатите и информацията 
от профила им в Портала чрез функциите 
за проверка по ПИН и ЕГН и за търсене на 
кандидати. 
Чл. 56. Успешно издържалите централизи-
рания конкурс могат да бъдат назначавани в 
съответната администрация без провеждане 
на отделен конкурс, като органът по назна-
чаване или определената от него комисия 
провежда събеседване или писмен изпит за 
преценка на качествата и установяване на 
специфичните познания на кандидатите за 
заемане на конкретната длъжност.
Раздел X
Особени правила за провеждането на центра­
лизирания конкурс за експертни длъжности с 
аналитични или контролни функции за хора 
с трайни увреждания 
Чл. 57. (1) Провеждането на централизиран 
конкурс за експертни длъжности с аналитич-
ни или контролни функции за хора с трайни 
увреждания се организира от Института след 
оценка и анализ на потребностите от човешки 
ресурси в администрациите.
(2) Конкурсът се обявява със заповед на 
изпълнителния директор на Института, която 
съдържа данни за изискванията за минимална 
образователна степен, както и техническите 
условия за провеждане на конкурса съобразно 
спецификата на отделните видове увреждания.